Účastník ZPC	
Meno, priezvisko, titul:	Denisa Ďuranová, PhDr.	
Úsek:	Úsek pre Štátny vzdelávací program 	
	
Zahraničná pracovná cesta	
Miesto konania – štát, mesto:	Belgicko, Brusel  	
Organizátor:	Európska komisia, Generálne riaditeľstvo pre vzdelávanie a kultúru	
Termín:	23. – 24. 02. 2012	
Účel:	12. rokovanie Poradného výboru Európskej komisie – Európsky indikátor jazykovej kompetencie 	
Rokovací jazyk:	Anglický jazyk 	
	
Rámcový program
23. 02. 2012 cesta Bratislava - Brusel  
24. 02. 2012 rokovanie Poradného výboru Európskej komisie
                     cesta Brusel - Bratislava 	
	
Stručný priebeh	
     Rokovania Poradného výboru Európskej komisie - Európsky indikátor jazykovej kompetencie sa zúčastnil generálny riaditeľ pre vzdelávanie a kultúru, vedúca oddelenia pre analýzy a štúdie, vedúca oddelenia pre multilingvizmus, zástupca divízie jazykových politík Rady Európy a experti z oblasti jazykovej politiky. Hlavným cieľom rokovania bolo prediskutovať záverečnú správu z prieskumu jazykovým kompetencií, technickú správu, návrh indikátora jazykovej kompetencie a benchmarkov. 

Stručná informácia o projekte Európsky indikátor jazykovej kompetencie:
     Základným východiskom realizácie projektu bolo zasadnutie Európskej rady v Barcelone v roku 2002. V marci 2002 sa v Barcelone hlavy štátov a predsedovia vlád jednotlivých členských štátov Európskej únie vyjadrili, aby boli uskutočnené „ďalšie kroky na zlepšenie ovládania základných zručností, predovšetkým vyučovaním aspoň dvoch cudzích jazykov...“ Z dôvodu nedostatku údajov o skutočných jazykových zručnostiach obyvateľov EÚ a potreby merania pokroku požadovali „v roku 2003 zavedenie indikátora jazykovej kompetencie.“ 
     Indikátor bude znamenať zásadný metodologický pokrok a sprístupní aktuálne a spoľahlivé údaje tvorcom politiky, učiteľom a tým, ktorí sa učia jazyky. Cieľom je poskytnúť členským štátom EÚ spoľahlivé údaje, na základe ktorých môžu vykonať akékoľvek potrebné zmeny vo svojom prístupe k jazykovému vyučovaniu. 
     Účelom projektu Európsky indikátor jazykovej kompetencie je odmerať celkovú úroveň zručností v cudzích jazykoch v súlade so Spoločným európskym referenčným rámcom pre jazyky.  
	
Odporúčania a závery	
     Zverejnenie výsledkov a záverov realizovaného prieskumu je výlučne v kompetencii Európskej komisie. Záverečná správa z prieskumu jazykových kompetencií bude zverejnená na medzinárodnej úrovni Európskou komisiou v júni 2012.	
Očakávaný prínos	
Realizáciou prieskumu jazykových kompetencií, stanovením indikátora jazykovej kompetencie a benchmarkov sa napĺňajú závery zasadnutia Európskej rady v Barcelone v roku 2002. Slovenská republika participáciou na rokovaniach a úzkou spoluprácou s expertmi zároveň napĺňa kľúčové dokumenty Európskej komisie - Nová rámcová stratégia pre viacjazyčnosť a Akčný plán 2004 – 2006 a prispieva k naplneniu cieľa európskej jazykovej politiky, t. j. vytvoriť a spolupracovať na implementácii Európskeho indikátora jazykovej kompetencie.
	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva. 
Výsledky ZPC nie je možné zverejniť, pretože informácie získané na rokovaní sú dôverné. Zverejnenie záverov a výsledkov je výlučne v kompetencii Európskej komisie. 	
	
Súhlasím so zverejnením správy na internete.	
Správu vypracoval: PhDr. Denisa Ďuranová 	
Dátum: 28. 02. 2012	
Správu schválil: Ing. Katarína Kalašová, riaditeľka ŠPÚ